|  |  |  |
| --- | --- | --- |
| Prvi.jpg | | 23. фебруар 2015. **2/15** |
|  |  | |

|  |
| --- |
| **фебруар 2015. године** |
| САОПШТЕЊЕ ЗА МЕДИЈЕ |

**Просјечна нето плата у јануару 812 КМ**

**Највиша просјечна нето плата у подручју *Финансијске дјелатности и дјелатности осигурања* 1 207 КМ, најнижа у подручју *Административне и помоћне услужне дјелатности* 510 КМ**

Просјечна мјесечна нето платазапослених у Републици Српској,исплаћена у јануару 2015. године износи812 КМ, а просјечна мјесечна бруто плата 1 309 КМ.

У односу на јануар 2014. године, просјечна нето плата исплаћена у јануару 2015. реално је већа за 1,6%, док је у односу на децембар 2014. године мања реално за 2,5%.

До смањења просјечне нето плате у јануару 2015. године у односу на децембар 2014. дошло је углавном због великог броја субјеката који у јануару нису имали исплату, а који имају висок просјек плате и запошљавају значајан број радника.

Посматрано по подручјима, у јануару 2015. године, највиша просјечна нето плата исплаћена је у подручју *Финансијске дјелатности и дјелатности осигурања* и износи 1 207 КМ. Са друге стране, најнижа просјечна нето плата у јануару 2015. исплаћена је у подручју *Административне и помоћне услужне дјелатности* 510 КМ.

У јануару 2015. године, у односу на децембар 2014, највећи номинални раст нето плате забиљежен је у подручјима *Остале услужне дјелатности* 3,2%, *Саобраћај и складиштење* 2,9% и *Прерађивачка индустрија* 0,8%.

Смањење плате, у номиналном износу, забиљежено је у подручјима *Информације и комуникације* 33,5%, *Стручне, научне и техничке дјелатности* 11,3% и *Вађење руда и камена* 7,6%.

км



Графикон 1. Просјечнe нето платe запослених по мјесецима

**Мјесечна инфлација у јануару 2015. године -0,4%**

**Годишња инфлација (I 2015/I 2014) -1,3%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у јануару 2015. године у односу на претходни мјесец, у просјеку су ниже за 0,4%, док су на годишњем нивоу ниже за 1,3%.

Од 12 главних одјељака производа и услуга више цијене забиљежене су у шест, ниже цијене у пет, док су цијене једног одјељка, у просјеку, остале на истом нивоу.

Навећи раст забиљежен је у одјељку *Алкохолна пића и дуван* (2,6%)због виших цијена цигарета, као резултат повећаних акциза на дуванске производе, од јануара 2015. године.

Више цијене забиљежене су и у одјељку *Храна и безалкохолна пића* усљед виших (сезонских) цијена поврћа (6,2%) и воћа (3,3%), затим усљед виших набавних цијена кафе у групи безалкохолна пића (2,7%) и нешто мањег повећања у групи производа - зачини, кухињска со и додаци храни (1,5%).

Повећање цијена у одјељку *Становање* од 0,7% резултат је виших цијена у групи снабдјевање водом и друге комуналне услуге (2,6%).

У оквиру одјељка *Здравство* забиљежено је повећање у групи фармацеутски производи од 0,7% због виших набавних цијена мањег броја лијекова. Више цијене забиљежене су још у одјељцима *Ресторани и хотели* у групи услуге смјештаја (0,8%) и *Остала добра и услуге* у групи производа за личну хигијену (0,2%).

У одјељку *Образовање* цијене су, у просјеку, остале исте.

Најниже цијене у јануару забиљежене су у одјељцима *Превоз* и *Одјећа и обућа* (4,4%).Наставља се тренд нижих набавних цијена горива, снижење на нивоу групе горива и мазива износи 8,9% као и тренд сезонских снижења код одјеће 4,5% и обуће 4,4%.

Ниже цијене забиљежене су још у одјељку *Комуникације* (1,1%) усљед новог, коригованог цјеновника тарифа фиксне телефоније, затим у одјељку *Намјештај и покућство* (0,3%) усљед нижих цијена у групи произoвди за редовно одржавање и чишћење и нешто блажи пад цијена забиљежен је у оквиру одјељка *Рекреација и култура* (0,1%).

**Извоз (I 2015/I 2014.) смањен за 13,3%, a увоз за 11,1%**

**Покривеност увоза извозом (у јануару 2015.) 75,9%**

У јануару 2015. остварен је извоз у вриједности 170 милиона КМ, што је за 13,3% мање у односу на јануар претходне године. Увоз је, у истом мјесецу износио 223 милиона КМ, што је за 11,1% мање у односу у односу на јануар 2014. године. Проценат покривености увоза извозом за јануар 2015. годину износио је 75,9%.

У погледу географске дистрибуције робне размјене Републикe Српскe са иностранством, у јануару 2015. године, највише се извозило у Италију и то у вриједности од 32 милиона КМ, односно 19,0%, те у Њемачку 20 милиона КМ, односно 11,9% од укупног оствареног извоза.

У истом мјесецу, највише се увозило из Србије и то у вриједности од 41 милиона КМ, односно 18,1% и из Италије, у вриједности од 36 милиона КМ, односно 15,9% од укупно оствареног увоза.

Посматрано по групама производа, у јануару 2015. године, највеће учешће у извозу остварују вјештачки корунд, алуминијум оксид и алуминијум хидроксид са укупном вриједношћу од 10 милионa КМ, што износи 6,0% од укупног извоза, док највеће учешће у увозу остварују лијекови, са укупном вриједношћу од 9 милиона КМ, што износи 4,2% од укупног увоза.

хиљ. КМ

2014

2015

Графикон 2. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Биљана Тешић  [Biljana.tesic@rzs.rs.ba](mailto:Biljana.tesic@rzs.rs.ba) |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек  ¹ - процјена |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељења  Издаје Републички завод за статистику,  Република Српска, Бања Лука, Вељка Млађеновића 12д  Др Радмила Чичковић, директор Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |